PASCHALIS Episcopus seruus seruorum Dei venerabili fratri HVGONI Cluniacensi Abbati salutem  Apostolicam benedictionem. Desiderium, quod ad religiosum propositum,  animarum salutem pertinere monstratur, sine aliqua est, auctore Deo, dilatione complēdum. Venerabilis siquidem frater noster Ioannes Morinorum Episcopus, petente Eustachio Bononiensi Comite, S. Wlmari Abbatiam sollicitudini tuæ, carissime frater HVGO, corrigendam commisit. Et nos ergo iuxta eius desiderium ac deliberationē præsentis Decreti assertione sancimus, vt idem beati Wlmari Monasteriū, sēper in tua, tuorūq. successorum ordinatione permaneat. Nec alius illic Abbas constituatur, nisi qui vestra fuerit deliberatione prouisus. Idem etiam de Menatensi Monasterio constituimus, quod iam diu in vestra ordinatione permansit. Præterea, quoniam omnipotens Deus,  ante nostra tēpora,  in diebus nostris, præcipuam Religionis Monasticæ disciplinam in vestro dignatus est Monasterio conseruare, hanc vobis prærogatiuam concedimus, vt quisquis ad vos alieni Monasterij Monachus pro vitæ melioratione transierit, licenter recipiatur, remotis prioris loci querimoniis, vt, largiente Domino, salutis, quam quærere videtur, apud vos potiatur effectu. Si quis vero temerario ausu his salutiferis constitutionibus obuiam ire præsumpserit, Apostolicæ indignationis vltione plectatur,  communionis Ecclesiasticæ periculum patiatur. Ego PASCHALIS Catholicæ Ecclesiæ Episcopus S. [Rota. Bene valete] Datum apud Aquam-bellam per manum Ioānis S.R.E. Diaconi Cardinalis ac Bibliothecarij, II. Non. Aug. Indict. XV. Incarnat. Dominicæ anno MCVII. Pontificatus autem domni Paschalis Papæ secundi anno IX.